|  |  |
| --- | --- |
|  | **Stredná odborná škola agrotechnická – Agrotechnikai Szakközépiskola,** **Hlavná 54, Moldava nad Bodvou****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**Oznámenie o voľnom pracovnom mieste:**

Poverená vedením Strednej odbornej školy agrotechnickej – Agrotechnikai Szakközépiskola, Hlavná 54, Moldava nad Bodvou informuje o voľnom pracovnom mieste na pracovnú pozíciu učiteľ/učiteľka *odborných predmetov technického, alebo poľnohospodárskeho zamerania* s nástupom od 01. 09. 2025.

**Kategória a podkategória pedagogického zamestnanca**: učiteľ; *učiteľ strednej školy*.

**Požadované kvalifikačné predpoklady a predpoklady výkonu práce vo verejnom záujme:**

* ukončené vysokoškolské vzdelanie II. stupňa, podľa vyhlášky MŠVVaŠ SR č. 1/2020 Z.z.,

o kvalifikačných predpokladoch pedagogických zamestnancov a odborných zamestnancov

* ovládanie štátneho jazyka
* zdravotná spôsobilosť

**Iné kritériá a požiadavky:**

* osobnostné a morálne predpoklady
* znalosť maďarského jazyka vítaná

**Platové zaradenie:**

* v zmysle zákona č. 138/2019 Z. z. o pedagogických zamestnancoch a odborných zamestnancoch v znení dodatkov a zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov.

**Požadované doklady:**

* žiadosť o prijatie do zamestnania
* profesijný životopis
* overené kópie dokladov o dosiahnutom vzdelaní,
* písomný súhlas uchádzača so spracúvaním osobných údajov pre potreby výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov

Osobné údaje uchádzačov o pracovnú pozíciu budú spracúvané v súlade s čl. 6, ods.1 písm. b) Nariadenia Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov, a o voľnom pohybe takýchto údajov, ktorým sa zrušuje smernica 95/46/ES. V rámci predzmluvných vzťahov dochádza výlučne k vyhodnoteniu, či uchádzači o zamestnanie na základe získaných životopisov a poskytnutých údajov spĺňajú požiadavky organizácie na obsadzovanú pracovnú pozíciu. V prípade, ak by uchádzač neuspel pri získaní pracovného miesta uvedeného v tomto oznámení, avšak má záujem, aby ho organizácia v budúcnosti oslovila s pracovnou ponukou, účelom spracúvania osobných údajov takého uchádzača je evidencia vhodných potenciálnych uchádzačov o zamestnanie. Právnym základom pre toto spracúvanie je slobodný a jednoznačne udelený súhlas uchádzača so spracúvaním osobných údajov podľa článku 6 ods. 1 písm. a) GDPR. V prípade náhodne získaných a nepožadovaných osobných údajov, organizácia zabezpečuje ich bezodkladnú likvidáciu.

Žiadosť o prijatie do zamestnania spolu s požadovanými dokladmi je potrebné doručiť na adresu školy poštou, e-mailom na adresu agrotechnicka@sosmoldava.sk, alebo osobne najneskôr do **31. 07. 2025**.

V Moldave nad Bodvou, 30. 05. 2025

**RNDr. Silvia Mosorjaková**

 **poverená vedením školy**